./data/phi2331/phi017/phi2331.phi017.perseus-lat2.xml
remoti sunt denique ab eo Hierocles, Cordius, et Mirissimus et duo improbi familiares,qui eum ex stulto stultiorem faciebant, mandatum praeterea a militibus praefectis, ne paterentur illum ita diutius vivere, et ut Alexander custodiretur, neveilli aliqua vis adferretur, simul ne Caesar quempiam amicum Augusti videret ne ulla fieret imitatio turpitudinis sed Heliogabalus et ingenti prece Hieroclem reposcebat impudicissimum hominem et insidiasin dies Caesaris propagabat  denique kalendis Ianuariis, cum simul tum designati essent consules, noluitcum consobrino procedere, ad extremum cum ei avia et mater dicerent inminere milites ad eius exitium, nisi concordiam viderent inter se consobrinorum, sumpta praetexta hora diei sexta processit ad senatum, avia sua ad senatum vocata et ad sellam perducta deinde in Capitolium ad vota concipienda et perficienda sollemnia ire noluit, omniaqueper praetoremurbanum facta sunt, quasi consules illic non essent